பின்னணி இசைக் கோப்புகளுடன் ஆரவாரமான இசையது. என் கண்ணும் நின் கண்ணும் நிலை எடுத்துக் கொண்டன. மான் மருண்ட பார்வை உன்னது. புலி பதுங்கிய பார்வை என்னது. அன்றைய பொழுது அத்தோடு கழிந்தது. ஆரவாரமான இசைக் கோர்ப்புடன் அனிச்சையாகப் பாடல் தெருவெங்கும் விரவிப் பாய்ந்தது. இசைஞானியின் பிரத்தியேக இசை எனக்களிக்கப்பட்ட முதல் நாளாக அமைந்தது. அதன் பின்னரான நாட்கள் என் கவனிப்பும், உன் கவனிப்பும் கவனிப்பாரற்று காலம் நகர்த்திச் சென்றது. நீ கவனிப்பதாகவே எனக்கான கற்பனைகள் என்னில் சொல்லிச்சென்றன. நீ இல்லை என்று சிலவேளை மறுக்கக் கூடும்.